**JEGYZŐKÖNYV**

**Készült:** Telki Község Képviselő-testületének 2015. március 16-án a Polgármesteri Hivatal tárgyalójában megtartott nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Földvári-Nagy László Képviselő

Szigeti Antal Képviselő

Dr. Vida Rolland Képviselő

Fillinger Zsófia Képviselő

Halász Terézia Képviselő

dr. Lack Mónika Jegyző

Hoós Péter Településfejlesztési csoport

Vetési Vincéné Pénzügyi csoport

**Deltai Károly Polgármester** köszönti a testület tagjait és a megjelenteket, elmondja, hogy a Takács Zoltán alpolgármester nem tud részt venni az ülésen.. Megállapítja, hogy a Képviselő testület határozatképes, az ülést megnyitja.

A kiküldött meghívóhoz képest egy plusz napirendi pontot javasol tárgyalni, a Boszorkány közvilágítás határozatait érintő fellebbezés. Telki Község Képviselő-testülete (egyhangú szavazattal - 7 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

Tájékoztató a két ülés között történt fontosabb eseményekről

**Előadó:** Polgármester

[Tájékoztató a lejárt határidejű határozatok végrehajtásáról](http://telki.hu/media/files/eloterjesztesek/2015/KT/03_16/TaJeKOZTATo_A_LEJaRT_HATaRIDEJu_HATAROZATOK.doc)

**Előadó**: Jegyző

[1. Környezetvédelmi Alap felhasználásáról szóló pályázat kiírásáról](http://telki.hu/media/files/eloterjesztesek/2015/KT/03_16/Kornyezetvedelmi_Alap_palyazat_2015.doc)

**Előadó:** Polgármester

[2. Pályázat benyújtása Óvodai kapacitásbővítésére a fennálló férőhelyhiány megszüntetése érdekében - A Telki Óvoda Telki, Tengelice utca 3. szám alatti épületének bővítése.](http://telki.hu/media/files/eloterjesztesek/2015/KT/03_16/Ovodai_kapacitasbovites_palyazat.doc)

**Előadó:** Polgármester

[3. Szabadidős rendőr foglalkoztatásáról](http://telki.hu/media/files/eloterjesztesek/2015/KT/03_16/Szabadidos_rendor_foglalkoztatasa.doc)

**Előadó:** Polgármester

[4. Telki Község Képviselő-testülete 2015. évi Közbeszerzési Terve](http://telki.hu/media/files/eloterjesztesek/2015/KT/03_16/2015_evi_kozbeszerzesi_terve.doc)

**Előadó:** Polgármester

[5. Kiemelt gyalogátkelőhely kitáblázásáról](http://telki.hu/media/files/eloterjesztesek/2015/KT/03_16/Kiemelt_Gyalogatkelohely_Tablazas.doc)

**Előadó:** Polgármester

[6. Az önkormányzat tulajdonában lévő úthálózat 2015-2016. évi fenntartási, kátyúzási munkáinak elvégzésére kiírt pályázat elbírálása.](http://telki.hu/media/files/eloterjesztesek/2015/KT/03_16/UTHALOZAT_FENNTARTAS_2015_2016_Palyazat_elbiralasa.doc)

**Előadó:** Polgármester

[7. A  szociális igazgatásról és ellátásokról valamint a gyermekvédelmi ellátásokról szóló 7/2015.( II.26.) Ör. rendelet módosítása](http://telki.hu/media/files/eloterjesztesek/2015/KT/03_16/Szocialis_rendelet_modositasa.doc)

**Előadó:** Jegyző

Egyebek

**Napirendek tárgyalása**

**Tájékoztató a két ülés között történt fontosabb eseményekről**

**Előadó:** Polgármester

**Deltai Károly Polgármester**: Nem ismételném meg a pályázatokkal kapcsolatos előadásomat.

* Amit fontosnak tartok még kiemelni, a Buda - környéki Önkormányzati Társulás keretében létrejött az Idegenforgalmi és Kulturális Bizottság amely engem választott elnökéül, ez ránk is többletfeladatokat ró, de lehetőségeket is nyit. Turisztikai szempontból lehetőségeket jelenthet, az első feladata a települési Értéktár felállítása, ennek létrehozását jogszabály írja elő. Nagyobb településeken, a környező városokban létrejöttek önálló értéktár bizottságok, amelyek az értéktárakkal foglalkoznak, ilyen működik például Budakeszin és Biatorbágyon. Kisebb településeken azonban nincsen, ezért ez a BÖT-ön belüli kezelés számunkra, és számukra is kedvező lenne. Össze kell állítanunk egy hivatalos értéktárat, a hungaricumoktól kezdve, az összes számunkra és az ország számára fontos értéklajstromot alapul véve. Nyilván a települési szintű értékek számunkra fontosabbak, nem jellemzőek nálunk a hungaricumok.
* Döntés született az általunk kezdeményezett mentőállomás létrehozásával kapcsolatban is. A BÖT tagtelepülései egyhangúan támogatták, hogy Budakeszin legyen kialakítva egy mentési pont, a következő ülésen már a pénzügyi vonzatáról fogunk dönteni. Lesz egy településekre kirótt költség, illetve nyilván lesz egy fenntartási költség is. Nem számítok sokkal nagyobb rezsiköltségre a korábbiakhoz képest, hiszen az épületet eddig is fenn kellett tartani.

Az orvosi rendelő környezete, a Polgármesteri Hivatal melletti épület. Ezzel párhuzamosan szóba került az orvosi ügyelet kérdése is, amely minden településen probléma, nálunk is. Hiszen az orvosi ellátásban van egy szünet, ezzel kapcsolatosan a mentőszolgálat jelezte, hogy a sürgősségi betegellátáson kívül az orvosi ügyeletben látnak még potenciát. Az orvosok számára így tudnak még plusz munkát adni.

* A Pest Megyei Integrált fejlesztési koncepcióról – újra visszakerült az intermodális, kötött pályás közlekedés, a Budai körvasút kérdése. Ennek előkészítése már megtörtént, vannak tervek illetve az elkezdett részfejlesztéseket is folytatják. A vasútfejlesztést Biatorbágyon Európai Uniós forrásokból fejlesztik.
* Iskolafejlesztéssel kapcsolatosan volt egy kormányülése, amelyen tárgyalták a települések fejlesztését érintő önrészét eltörlését.
* Erdőterv – A legutóbbi erdőtervvel kapcsolatosan tárgyalásokat folytattam a közjóléti fejlesztések kérdéséről. Ehhez, mi annak idején beadtunk egy közjóléti fejlesztési anyagot, erről folyt az említett tárgyalás. Azt még nem tudjuk, hogy lesz e forrás vagy sem, de ha igen akkor kérdéses, hogy ki a pályázó. Valószínűleg lesznek olyan pályázatok majd ahol a Pilis Parkerdő és az Önkormányzat együttesen pályázhat.
* Óvoda-Iskola Telkiben: Út Európába Alapítvány – Idén egy sportnappal egybekötött alapítványi bált terveznek. Ezzel kapcsolatosan, volt már a szervezésben résztvevőkkel egy egyeztetés.
* A Buda Cash bankcsoport bedőlése minket is érintett. A bankfiók nálunk már a csődöt megelőzően megszűnt de azt ATM még működött, most már nem működik. Akik magánszemélyként vagy vállalkozóként ennél a cégnél hagyták pénzüket rosszul jártak, ez most likvidproblémákat jelent. Részünkről, a bérek és segélyek kiosztásában nem volt fennakadás, tudtuk kezelni a helyzetet.
* Vízproblémák: A hétvégén két kisebb csőtörés volt a faluban, a Muskátli és a Napsugár utca környékén, ezek viszonylag gyorsan megoldódtak. Úgy gondolom, a probléma időben és jól lett kezelve. Viszont az ÉDV részéről még mindig tapasztalhatóak a tájékoztatási hiányosságok.

A képviselő-testület határozat-hozatal nélkül 7 igen szavazattal egyhangúlag elfogadta a tájékoztatót.

[**Tájékoztató a lejárt határidejű határozatok végrehajtásáról**](http://telki.hu/media/files/eloterjesztesek/2015/KT/03_16/TaJeKOZTATo_A_LEJaRT_HATaRIDEJu_HATAROZATOK.doc)

**Előadó**: Jegyző

*Az előterjesztés a jegyzőkönyv melléklete.*

A képviselő-testület határozat-hozatal nélkül 7 igen szavazattal egyhangúlag elfogadta a tájékoztatót.

**Napirend tárgyalása**

[**1. Környezetvédelmi Alap felhasználásáról szóló pályázat kiírásáról**](http://telki.hu/media/files/eloterjesztesek/2015/KT/03_16/Kornyezetvedelmi_Alap_palyazat_2015.doc)

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester:** Van e valakinek kérdése javaslata?

**Fillinger Zsófia**: Ki szokott még pályázni erre a KOKUKK-on kívül?

**Deltai Károly Polgármester**: A Budavidék - Zöldút Egyesület.

A Képviselő testület 7 igen szavazattal- egyhangúlag az alábbi határozatot hozta.

**Telki Község**

**Képviselő-testülete**

**21/2015. (III.16.) Öh. határozat**

**Környezetvédelmi Alap felhasználásáról szóló**

**pályázat kiírásáról**

A képviselő-testület a Környezetvédelmi Alap 2015.évi felhasználásáról pályázatot ír ki. A Pályázati felhívást a rendelet szerinti formában és módon hirdeti meg.

**Határidő: 2015. március 30.**

**Felelős: Polgármester**

**Napirend tárgyalása**

[**2. Pályázat benyújtása Óvodai kapacitásbővítésére a fennálló férőhelyhiány megszüntetése érdekében - A Telki Óvoda Telki, Tengelice utca 3. szám alatti épületének bővítése.**](http://telki.hu/media/files/eloterjesztesek/2015/KT/03_16/Ovodai_kapacitasbovites_palyazat.doc)

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester:** A Pénzügyi Bizottság ülésén megszavazott javaslattal kapcsolatosan van e valakinek kérdése, kiegészítése? Amennyiben nincs a bizottság által elfogadott javaslatot teszem fel szavazásra.

A Képviselő testület 7 igen szavazattal-egyhangúlag az alábbi határozatot hozta.

**Telki Község**

**Képviselő-testülete**

**22/2015.( III.16.) Öh. számú**

**Határozata**

**Pályázat benyújtása**

**A Telki Óvoda Telki, Tengelice utca 3.** **szám alatti épületének bővítése.**

**(Fejlesztés II. ütemének teljes körű megvalósítása.)**

Telki község Képviselő-testülete jóváhagyta, hogy a 2015.évi központi költségvetésről szóló 2014.évi C. törvény 3. melléklet II. 5. pont szerinti ,, *Óvodai kapacitásbővítést célzó beruházások támogatására* ,, az önkormányzat pályázatot nyújtson be az alábbi tartalommal:

A megvalósítandó pályázati alcél: Működő óvodaépület bővítése

A beruházással érintett feladatellátási helyszín pontos címe(i): 2089 Telki, Tengelice utca 3. hrsz.: 1348/1

Kialakítandó új férőhelyek száma: 50 új férőhely

A beruházás tervezett összköltsége: bruttó: 79.108.211 Ft, melyből

építési munka: bruttó 77 927 200 Ft

eszközbeszerzés: bruttó 1 181 011 Ft

A pályázati kiírásban meghatározott minimálisan biztosítandó saját erő mértéke az önkormányzat adóerő képessége, valamint az új férőhelyek száma alapján: 4 108 211 Ft.

Az önkormányzat a bruttó 75 000 000 Ft támogatási összeghez az önerőt, a bruttó 4 108 211 Ft-ot biztosítja.

**Felelős:** Polgármester

**Határidő:** 2015. március 23.

**Napirend tárgyalása**

[**3. Szabadidős rendőr foglalkoztatásáról**](http://telki.hu/media/files/eloterjesztesek/2015/KT/03_16/Szabadidos_rendor_foglalkoztatasa.doc)

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester**: Megkaptuk a Rendőrkapitányságtól a szerződéstervezetet, aminek alapján az önkormányzat szerződést tud kötni egy szabadnapos rendőrrel, aki hivatalosan eljárhat hétvégén, a településen tapasztalt szabályszegő események észlelésekor.

**Földvári- Nagy László**: Örülök ennek a kezdeményezésnek, csak egyetlen kérdésem lenne a szerződéssel kapcsolatban, a 6-os pontról. Nem látom értelmét, hogy miért Budaörsön kell felvennie a szolgálatot a rendőrnek.

**Móczár Gábor Alpolgármester**: Úgy gondolom itt egyfajta fogalomzavar van. Én úgy tudtam, hogy a rendőrt hétvégén mi, az Önkormányzat foglalkoztatjuk nálunk, mint közterület fenntartó lép szolgálatba. Itt pedig nem ez szerepel.

**Földvári- Nagy László**: Csak rendőrként tudjuk alkalmazni szabadidejében is.

**Szigeti Antal:** Mi kérjük, hogy mikor legyen Telkiben a szabadnapos rendőrkénti foglalkoztatása?

**Deltai Károly Polgármester**: Igen, de alapvetően hétvégékre tervezzük. Aki elfogadja a szabadnapos rendőr foglalkoztatásáról szóló határozatot kérem szavazzon.

A Képviselő testület 7 igen szavazattal- egyhangúlag az alábbi határozatot hozta.

**Telki község**

**Képviselő-testülete**

**23/2015. (III.16.) Öh. számú**

**Határozata**

**Szabadidős rendőr foglalkoztatásáról**

Telki község Képviselő-testülete úgy határoz, hogy a közterületi járőrszolgálat biztosítása érdekében a fegyveres szervek hivatalos állományú tagjainak szolgálati jogviszonyáról szóló 1996.évi XLIII. Tv. 25.§. c) pontja alapján, a 65.§ rendelkezésének figyelembevételével havi 40 óra időkeret erejéig további jogviszonyt/megbízási jogviszonyt létesít a Pest Megyei Rendőrkapitányság, Budaörsi Rendőrkapitányság állományába tartozó Farkas Flórián ( anyja neve: Bagi Julianna ) 2089 Telki, Zápor u. 7. rendőr főtörzsőrmester bruttó 800.- Ft/óradíj összegért.

A képviselő-testület felhatalmazza a polgármestert a szükséges szerződések aláírására.

**Felelős:** Polgármester

**Határidő:** 2015. március 31.

**Napirend tárgyalása**

[**4. Telki Község Képviselő-testülete 2015. évi Közbeszerzési Terve**](http://telki.hu/media/files/eloterjesztesek/2015/KT/03_16/2015_evi_kozbeszerzesi_terve.doc)

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester**: A közbeszerzési tervhez van e valakinek kérdése, kiegészítése vagy javaslata? Ha nincs kérem az előterjesztés szerinti javaslatról szavazzunk.

A Képviselő testület 7 igen szavazattal- egyhangúlag az alábbi határozatot hozta.

**Telki község**

**Képviselő-testülete**

**24/2015.( III. 16.) Öh. számú**

**Határozata**

**Telki Község Képviselő-testülete**

**2015. évi**

**Közbeszerzési Tervéről**

Telki község Képviselő-testülete a 2015. évi közbeszerzési tervét az alábbiak szerint elfogadta.

|  |  |  |
| --- | --- | --- |
| **Tervezett beszerzés, szolgáltatás igénybevétel** | **Becsült érték****(eFt.)** | **Közbeszerzés megkezdésének tervezett időpontja** |
| **Telki közvilágítási hálózat fejlesztése** | **90.000** | **2015.február** |
| **Telki szilárd hulladék szállítás és ártalmatlanítás** |  | **2015. április** |
| **Telki település zöldterületeinek fenntartása** | **10.000** | **2015. március** |

**Felelős:**  Polgármester

**Határidő:**   2015. december 31.

**Napirend tárgyalása**

[**5. Kiemelt gyalogátkelőhely kitáblázásáról**](http://telki.hu/media/files/eloterjesztesek/2015/KT/03_16/Kiemelt_Gyalogatkelohely_Tablazas.doc)

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester**: Erről már a tavalyi évben is tárgyaltunk, a közlekedés biztonságosabbá tétele a fő szempont. Most jutottunk el oda, hogy meg is tudjuk valósítani, én javasolnám a fényvisszaverővel felszerelt táblák kihelyezését.

**Földvári- Nagy László**: Az előterjesztésben kétféle méret szerepel, a kisebb méretű táblákat hova helyeznénk el?

**Hoós Péter**: A Rákóczi utcánál van egy 60\*60-as tábla ott kerülne elhelyezésre.

**Földvári-Nagy László:** A pénzügytől kérdezném, hogy a kiadást miből fogjuk finanszírozni, mert nincs benne a költségvetésben.

**Vetési Vincéné**: Az egyéb, dologi kiadásokra szánt előirányzat terhére.

A Képviselő testület 7 igen szavazattal- egyhangúlag az alábbi határozatot hozta.

**Telki Község**

**Képviselő-testülete**

**25/2015. (III. 16.) Öh. számú**

**Határozata**

Kiemelt gyalogátkelőhely létesítéséről

A képviselő-testület úgy határoz, hogy a Telki községben 14 db kiemelt gyalogátkelőhely jelző táblát szerel fel.

A táblák felszerelésére a 2015.évi költségvetésében biztosítja a 250.800 +Áfa összegű keretet.

Határidő: 2015.április 30.

Felelős: Polgármester

**Napirend tárgyalása**

[**6. Az önkormányzat tulajdonában lévő úthálózat 2015-2016. évi fenntartási, kátyúzási munkáinak elvégzésére kiírt pályázat elbírálása.**](http://telki.hu/media/files/eloterjesztesek/2015/KT/03_16/UTHALOZAT_FENNTARTAS_2015_2016_Palyazat_elbiralasa.doc)

**Előadó:** Polgármester

*Az előterjesztés a jegyzőkönyv melléklete.*

**Deltai Károly Polgármester**: A Pénzügyi Bizottság tárgyalta a javaslatot, az ott született javaslatot tenném fel szavazásra.

A Képviselő testület 7 igen szavazattal- egyhangúlag az alábbi határozatot hozta.

**Telki Község**

**Képviselő-testülete**

**26/2015.(III. 16.) Öh. számú**

**Határozata**

Az önkormányzat tulajdonában lévő úthálózat

2015-2016. évi fenntartási, kátyúzási munkáinak elvégzésére kiírt

Pályázat elbírálása.

Telki község Képviselő-testülete a 8/2013. (II.09.) Öh. számú határozatával döntött az önkormányzat tulajdonában lévő úthálózat 2015–2016. évi fenntartási, kátyúzási munkáinak elvégzésére pályázat kiírásáról.

A nyilvános pályázatra az alábbi cégek adtak be ajánlatot:

* Vianova 87 Zrt. (1215 Budapest, Vasas utca 65-67.)
* Hornyák Szállítási és Szolgáltató Kft. (2890 Tata, Faller Jenő úti ipartelep 2158/59)
* Puhi-Tárnok Út- és Hídépítő Kft. (2461 Tárnok, Fehérvári út 34.)

A Képviselő-testület megállapítja, hogy mindhárom ajánlattevő ajánlata megfelel a pályázati kiírásban megfogalmazott követelményeknek.

Telki község Képviselő-testülete az önkormányzat tulajdonában lévő úthálózat 2015-2016. évi fenntartási, kátyúzási munkáinak elvégzésével a Vianova 87 Zrt.-t bízza meg.

A képviselő-testület felhatalmazza a polgármestert a vonatkozó szerződés aláírására.

A szerződést a határozat melléklete tartalmazza.

**Felelős:** Polgármester

**Határidő:** Szerződés megkötése 2015. március 30.

 Megbízás lejárta 2016. december 31.

**Napirend tárgyalása**

[**7. A  szociális igazgatásról és ellátásokról valamint a gyermekvédelmi ellátásokról szóló 7/2015.( II.26.) Ör. rendelet módosítása**](http://telki.hu/media/files/eloterjesztesek/2015/KT/03_16/Szocialis_rendelet_modositasa.doc)

**Előadó:** Jegyző

*Az előterjesztés a jegyzőkönyv melléklete.*

**dr. Lack Mónika Jegyző**: A rendeletet az előző ülésen szavaztuk meg, de adminisztratív okokból szükség van a módosításra.

**Deltai Károly Polgármester**: Felteszem a rendeletmódosítást szavazásra, kérem aki támogatja szavazzon.

**Telki Község Képviselő-testülete ( 7 igen szavazattal - 7 fő képviselő volt jelen a szavazáskor) megalkotta a 8/2015.( III.16.) Ör. számú rendeletét.**

***A rendelet a jegyzőkönyv melléklete.***

**Napirend tárgyalása**

**8[./ A](http://telki.hu/media/files/eloterjesztesek/2015/KT/03_16/Szocialis_rendelet_modositasa.doc)** [Boszorkányvölgyi közvilágítással kapcsolatos határozat felülvizsgálata](http://telki.hu/media/files/eloterjesztesek/2015/KT/03_16/Szocialis_rendelet_modositasa.doc)

**[módosítása](http://telki.hu/media/files/eloterjesztesek/2015/KT/03_16/Szocialis_rendelet_modositasa.doc)**

**Előadó:** Jegyző

**Dr. Lack Mónika Jegyző**: A Boszorkányvölgyi közvilágítással kapcsolatos határozatok úgy lettek megállapítva a testületi döntés szerint, hogy ingatlanonként kell kiróni, nem lakásonként. Van egy olyan két lakásos ingatlan, ahol a tulajdonos kifogással élt, nem történt meg az ingatlan nyilvántartási átvezetés. A kifogás tárgya, hogy a tulajdonos a két lakást egynek tekinti és egy összeget lett volna hajlandó befizetni, ezért szükséges a korábbi döntés módosítása.

**Deltai Károly Polgármester**: Volt még egy tájékoztató, ahol megkérdeztük a jelenlévőket, hogy ki vállalja a költségeket, és csak ezek után vágtunk bele.

**Dr. Lack Mónika Jegyző:** A kiküldött 163 ingatlant érintő 248 határozatból, csak ezt az egyet támadták meg.

A Képviselő testület 7 igen szavazattal- egyhangúlag az alábbi határozatot hozta.

**Telki község**

**Képviselő-testülete**

**27/2015.(III.16.) Öh. számú határozat**

A Boszorkányvölgy közvilágítási hálózat kiépítéséről, a költségek áthárításáról szóló 108/2014.(X.04.) Öh. számú határozat módosításáról

Telki Község Képviselő-testülete úgy határoz, hogy a 108/2014(XI.04.) Öh. számú határozatát az alábbiak szerint módosítja:

A megvalósított beruházás egy ingatlanra vonatkozó költsége: 232.000.-Ft/ingatlan, illetve beépített ingatlan esetében 232.000.-Ft/lakás

A határozat többi része változatlan.

**Felelős:** Polgármester

**Határidő:** azonnal

**Zárt képviselő-testületi ülésen hozott határozatok kihirdetése:**

**Telki község**

**Képviselő-testülete**

**28/2015. (III.16.) Öh. számú**

**Határozata**

**Telki község közvilágításának energetikai korszerűsítésének kiépítésére vonatkozó közbeszerzési eljárás - döntés az eredményről**

Telki község Képviselő-testülete a 4/2015. (II.09.) Öh.számú határozatával döntött arról, hogy Telki község közvilágításának energetikai korszerűsítésének kiépítésének megvalósítására közbeszerzési eljárást ír ki.

A közbeszerzési kiírásban meghatározott ajánlattételi határidőig a **Vilkor Ipari Kereskedelmi és Szolgáltató Kft.** (8840 Csurgó, József A. u. 2/A.), az **NRG Services Kft.** (9028 Győr, Zöld utca 3/A.) és a **TÉR-Enerin Konzorcium:** Tag1: **TÉR Kivitelező Kft.** (1145 Budapest, Róna u. 191.), Tag2: **Enerin Epc Kft.** (1051 Budapest, Hercegprímás u. 12.) nyújtott be ajánlatot.

Az NRG Services Kft. (9028 Győr, Zöld utca 3/A.) által benyújtott ajánlat nem felel meg az ajánlati felhívásban és a dokumentációban, valamint a jogszabályokban meghatározott feltételeknek, ezért az NRG Services Kft.(9028 Győr, Zöld utca 3/A.) ajánlata a Kbt. 74. § (1) bekezdés e) pontja alapján érvénytelen.

A Bíráló Bizottság megállapította, hogy a **Vilkor Ipari Kereskedelmi és Szolgáltató Kft.** (8840 Csurgó, József A. u. 2/A.), és a **TÉR-Enerin Konzorcium:** Tag1: **TÉR Kivitelező Kft.** (1145 Budapest, Róna u. 191.), Tag2: **Enerin Epc Kft.** (1051 Budapest, Hercegprímás u. 12.) ajánlattevő a szerződés teljesítésére alkalmas és nem áll fenn velük szemben a Kbt. 56. § (1) bekezdés és az 56. § (2) bekezdésben felsorolt kizáró ok, azaz valamennyi ajánlat **érvényes**.

**A legalacsonyabb összegű ellenszolgáltatást tartalmazó** **ajánlatot** a **TÉR-Enerin Konzorcium:** Tag1: **TÉR Kivitelező Kft.** (1145 Budapest, Róna u. 191.), Tag2: **Enerin Epc Kft.** (1051 Budapest, Hercegprímás u. 12.) adta, így a Telki község képviselő-testület Telki község közvilágításának energetikai korszerűsítésének kiépítésével a **TÉR –Enerin Konzorciumot,** bízza meg.

A képviselő-testület felhatalmazza a polgármestert (az eljárást lebonyolító OKFON Zrt. bevonásával) az eljárás eredményének kihirdetésére, az eljárásra beérkezett ajánlatok elbírálásáról készített összegezés ajánlattevőknek való megküldésére.

A képviselő-testület felhatalmazza a polgármestert a vonatkozó szerződés aláírására.

**Felelős:** Polgármester

**Határidő:** Szerződéskötés az eredményhirdetést köve tő 11 nap
 Megvalósítás 2015. május 31.

**Telki község**

**Képviselő-testülete**

**29/2015.(III.16.) Öh. számú**

**Határozata**

**Szavazatszámláló Bizottság megválasztása**

Telki község Képviselő-testülete úgy határoz, hogy a kitüntető címek adományozásával kapcsolatos titkos szavazás lebonyolítására Szavazatszámláló Bizottságot hoz létre, melynek tagjai:

Móczár Gábor elnök, Halász Terézia, és Földvári-Nagy László képviselők, mint tagok.

**Telki Község**

**Képviselő-testülete**

**30/2015. (III.16.) Öh. számú**

**Határozata**

**Telkiért Érdemérem adományozásáról**

Telki község Képviselő-testülete **Baltási Klára** és **Portik Ferenc** részére Telkiért Érdemérem címet adományoz.

**Felelős:** Polgármester

**Határidő:** 2015. 05.31.

**Telki Község**

**Képviselő-testülete**

**31/2015. (III.16.) Öh. számú**

**Határozata**

**Telki Ifjúsági díj adományozásáról**

Telki község Képviselő-testülete **Pasztircsák Polina** részére Telki Ifjúsági díjat adományoz.

**Felelős:** Polgármester

**Határidő:** 2015. 05.31.

Dr. Lack Mónika Deltai Károly

 Jegyző Polgármester